સ્વરાનાં મૅરેજ અભિનવ સાથે થયાં છે. સ્વરાને સિગિંગનો જબરદસ્ત શોખ છે અને સ્વરાને તેના આ શોખને પ્રોફેશનમાં ફેરવવા માટે ફૅમિલીના તમામ સભ્યો તરફથી પૂરતો સહકાર પણ મળી રહ્યો છે. સાસુ-સસરા અને પતિના સાથ-સહકાર સાથે સ્વરા એક સિંગિંગ શોમાં ભાગ લે છે અને તે પોતાની મહેનતથી છેક ફાઇનલ રાઉન્ડ સુધી પણ પહોંચી જાય છે. હવે વાત આવે છે ફાઇનલ રાઉન્ડના પર્ફોર્મન્સની. પણ એ દિવસે એક ઘટના એવી ઘટે છે કે સ્વરાનું ઘરની બહાર નીકળવું પણ મુશ્કેલ થઈ જાય છે. ન ગમતી અને અનિચ્છનીય ઘટનાઓનો દોર શરૂ થઈ જાય છે અને એક તબક્કો એવો આવી જાય છે કે સ્વરા આ કૉમ્પિટિશનમાં ભાગ લઈ શકશે કે કેમ એ પણ એક સવાલ ઊભો થઈ જાય છે. જો સ્વરા એમાં ભાગ લે તો તેનાં પતિ અને સાસુ-સસરાના જીવ પર પણ જોખમ આવી શકે એવી પૂરતી શક્યતા છે. હવે સ્વરાએ શું કરવું એ સ્વરાના હાથમાં છે. એક તરફ તેણે આખી જિંદગી જે સપનાને હકીકતમાં ફેરવવા માટે મહેનત કરી હતી એ સપનું ઊભું છે તો બીજી તરફ તેને ચાહનારા અને નિ:સ્વાર્થભાવે તમામ પ્રકારની મદદ કરનારા પરિવારજનો છે. સ્વરાની આ મૂંઝવણ વચ્ચે ફૅમિલી પણ તેની પાસેથી શું અપેક્ષા રાખે છે એ પણ પ્રfન ઊભો થઈ ચૂક્યો છે.